ซีไอเอ็มบีชิงให้กู้บ้าน หั่นดอกเบี้ย0.35%
ซีไอเอ็มบี ไทย สบช่องรัฐกระตุ้นอสังหาฯ กดดอกเบี้ยกู้ซื้อบ้านต่ำกว่าตลาด 0.35%
6 พ.ย. 2558

ซีไอเอ็มบี ไทย สบช่องรัฐกระตุ้นอสังหาฯ กดดอกเบี้ยกู้ซื้อบ้านต่ำกว่าตลาด 0.35%
น.ส.อรอนงค์ อุดมก้านตรง ผู้ช่วยกรรมการผู้จัดการใหญ่ ผลิตภัณฑ์สินเชื่อรายย่อย สายธุรกิจรายย่อย ธนาคารซีไอเอ็มบี ไทย เปิดเผยว่า ธนาคารเสนอโปรแกรมพิเศษสินเชื่อบ้าน โดยเสนออัตราดอกเบี้ยพิเศษเริ่มต้นปีแรกที่ 2.9% และเฉลี่ย 3 ปีแรกที่ 4.23% ซึ่งถูกกว่าดอกเบี้ยในท้องตลาด 0.35% และสอดคล้องกับนโยบายรัฐที่ลดภาระผู้ซื้อบ้านด้วยการลดค่าธรรมเนียมการโอนและค่าจดจำนอง รวมทั้งการหักลดหย่อนภาษี
ทั้งนี้ คุณสมบัติผู้กู้แบ่งเป็น 2 กลุ่ม กลุ่มแรก ผู้มีรายได้ 2 หมื่นบาท/เดือน กู้ได้ไม่เกิน 1.5 ล้านบาท และผู้มีรายได้ 3 หมื่นบาท/เดือน กู้ได้ไม่เกิน 2.5 ล้านบาท คาดว่าจะมีลูกค้าขอสินเชื่อประมาณ 3,000-4,000 ล้านบาท ในอีก 6 เดือนข้างหน้า ขณะที่ปีนี้คาดว่าจะปล่อยสินเชื่อบ้านได้ตามเป้าหมาย 1.4 หมื่นล้านบาท